הוועדה לענייני ביקורת המדינה, כנסת 20, פרוטוקול מספר 140, 2016-07-13 09:10

קארין אלהרר: בוקר טוב.

קארין אלהרר: אני פותחת את ישיבת הוועדה.

קארין אלהרר: היום ה-13 ביולי 2016, ז' בתמוז התשע"ו.

קארין אלהרר: נושא הדיון: בקשה לחוות דעת מבקר המדינה בנושא: טיפול רשויות המדינה בשוהים הבלתי חוקיים.

קארין אלהרר: תראו, התכוונו לקיים את הדיון הזה מיד אחרי הפיגוע שהיה בשרונה.

קארין אלהרר: ומשרצינו באמת לקבל תשובות מהגורמים הבכירים ביותר – הוועדה ניסתה לתאם את הדיון עם הרמטכ"ל ועם המפכ"ל.

קארין אלהרר: מסתבר שבמדינת ישראל יש איזו מלחמת אגו בין כוחות הביטחון.

קארין אלהרר: אם הרמטכ"ל לא מגיע, אז גם המפכ"ל לא מגיע.

קארין אלהרר: אם המפכ"ל לא מגיע, אז גם סגן הרמטכ"ל לא מגיע.

קארין אלהרר: זה לא מקובל.

קארין אלהרר: זה ביזיון.

קארין אלהרר: זה זלזול בוטה בוועדה לביקורת המדינה, בכלל בוועדות הכנסת.

קארין אלהרר: אני לא מתכוונת לקיים דיון בצורה כזאת.

קארין אלהרר: אני סבורה שהנושא של השב"חים הוא נושא חשוב מדי, מבלי לזלזל בכבוד של הסמפכ"ל, אבל אי אפשר להגיד לי שהדיון מתואם על פי יומנם של הבכירים במערכת הביטחון ואז לבוא בכל מיני אמתלות שיש מבצעים ויש פעילויות שטח.

קארין אלהרר: פעילויות שטח מתואמות - בטח עם כל גורמי הביטחון - הרבה מאד זמן מראש.

קארין אלהרר: זה לא קרה היום בבוקר.

קארין אלהרר: ולכן אני סוגרת את הדיון ובפעם הבאה יגיעו הגורמים הבכירים.

קארין אלהרר: אתם תפסיקו לזלזל בכנסת.

קארין אלהרר: תודה רבה לכולם.

קארין אלהרר: הישיבה נעולה.